У складу сa одредбама члана 132. и 133.Закона о стечају «*Службени гласник РС»* број 104/09), Решењем о банкротству и Националним стандардом број 5 о начину и поступку уновчавања имовине стечајног дужника («*Службени гласник РС»* број13/10 ) стечајни управник стечајног дужника **„ДОК“ д.о.о у стечају Обреновац, из Обреновца , матични број: 07420587; ПИБ: 101209938**

**Оглашава**

**продају непокретне имовине стечајног дужника путем јавног прикупљања понуда**

**Предмет продаје: Пословна зграда , спратности Пр+1, површине 593,63 m2 , земљиште под зградом и уз зграду површине 22а 26m2, КП 1490/7 Уровци, општина Обреновац, ул. Индустријска бр.10.**

Процењена вредност непокретне имовине износи: 18.044.578,00 дин.

Депозит износи 3.608.915,60 дин.

Откуп документације износи 20.000,00 дин (без ПДВ-а).

Право учешћа у продаји покретне имовине путем јавног прикупљања понуда имају сва правна и физичка лица која:

1. Након добијања профактуре на текући рачун стечајног дужника број 340-11015028-30 код „Ерсте банк“ а.д. Београд, најкасније до 31.01.2017**.** године изврше уплату износа ОТКУПА ПРОДАЈНЕ ДОКУМЕНТАЦИЈЕ за имовину за коју даје понуду. **Профактура за откуп продајне документације** се може преузети у просторијама стечајног управника на адреси Београд ,ул. Суседградска бр.2/7, сваког радног дана од 10.00 до 15.00 часова, или прузети на дату маил адресу уз претходну најаву или захтев на број телефона 063 1922 532. **Рок за откуп продајне документације је 31.01.2017. год**.
2. Уплате **депозит** на текући рачун стечајног дужника 340-11015028-30 „Ерсте банк“ А.Д.-Београд или положе неопозиву првокласну банкарску гаранцију наплативу на први позив, најкасније до 4 радна дана пре одржавања продаје (рок за уплату депозита је **03.02.2017 године**.). У случају да се као депозит положи првокласна банкарска гаранција, оригинал се ради провере мора доставити **искључиво лично** најкасније 03.02.2017. године до 15.00 часова. У обзир ће се узимати само банкарске гаранције које пристигну на назначену адресу у назначено време.
3. Приликом преузимања продајне документације потпишу изјаву о губитку права на повраћај депозита под одређеним условима.

Имовина која је предмет огласа се купује у виђеном стању, без пружања гаранција и стечајни управник не одговара за недостатке које купац утврди по извршеној продаји. Имовина се може разгледати након откупа продајне документације, сваким радним даном од 11.00 до 13.00 часова, а најкасније 7 дана пре заказане продаје, односно отварања прикупљених понуда (уз обавезну претходну најаву стечајном управнику).

Затворене понуде достављају се на адресу: стечајни управник Крстић Емилија , ул.Суседградска бр.2/7 , Београд , са назнаком „ПОНУДА ДОК “ најкасније **08.02.2017**. године до 12.00 часова.

 У разматрање ће се узети само понуде у писаној форми, достављене у запечаћеним ковертама са назнаком „Понуда ДОК “ на коверти и називом стечајног дужника а које пристигну на назначену адресу до назначеног времена. Запечаћена коверта треба да садржи:

* Пријаву за учешће у поступку јавног прикупљања понуда
* Потписану понуду, уз навођење јасно одређеног износа за куповину предметне продаје
* Доказ о уплати депозита или копију банкарске гаранције
* Потписану изјаву о губитку права на повраћај депозита
* Извод из регистра привредних субјеката и ОП образац ако се пријављује правно лице
* Овлашћење за заступање, односно предузимање конкретних радњи у поступку продаје (за пуномоћнике)
* Фотокопија личне карте или очитана лична карта и подаци за контакт ако се пријављује физичко лице

 Стечајни управник неће разматрати понуде које не садрже све тражене податке, неуредне и неисправне понуде у којима је вршено прецртавање или исправка, непотписане, са нејасно одређеним износом на који понуда гласи, неблаговремене понуде, понуде које пристигну на адресу после назначеног рока, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.

Јавно отварање понуда одржаће се дана **10.02**.**2017.** године у 13.00 часова на адреси: „ДОК“ д.о.о. у стечају Обреновац, ул.Индустријска бр.10 , Обреновац у присуству комисије за отварање понуда.

Позивају се понуђачи, чланови одбора поверилаца, као и сва заинтересована правна и физичка лица да присуствују јавном отварању понуда.

Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник је дужан да прихвати највишу достављену понуду, уколко је иста изнад 50% од процењене вредности предмета продаје. Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **два радна дана** од дана пријема обавештења о прихватању понуде, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од **три радна дана** од дана пријема обавештења о прихватању понуде.

Проглашени купац је дужан да уплати преостали износ купопродајне цене у року од **8 дана** од дана потписивања купопродајног уговора. Продавац ће купцу записнички предати предмет купопродаје након уплате целокупне купопродајне цене на наведени рачун стечајног дужника. Када купац исплати целокупну цену, на купца се преноси право својине на купљеној имовини без обзира на раније уписе и без терета, као и без икаквих обавеза насталих пре извршене купопродаје, укључујући и пореске обавезе и обавезе према привредним субјектима пружаоцима услуга од општег интереса које се односе на купљену имовину. **Порезе, таксе и** **трошкове из овог правног посла плаћа купац.**

Учесницима који на овој продаји нису стекли статус купца или другог најбољег понуђача, Стачајни управник ће вратити депозит `у року од осам радних дана од дана одржавања јавног прикупљања понуда. Стечајни управник може поништити овај оглашени поступак продаје имовине стечајног дужника јавним прикупљањем понуда уколико утврди да постоји оправдан разлог уз писмено обавештавање понуђача и обавезу повраћаја средстава за откуп продајне документације и депозита у року од **5** (пет) **дана** од писаног поништења истог поступка.

Oвлашћено лице за предају предрачуна и рачуна за откуп продајне документације , пријем попуњене пријаве за учешће у поступку продаје имовине стечајног дужника јавним прикупљањем понуда и попуњене изјаве о губитку права на повраћај депозита и давање обавештења у вези разгледања имовине је стечајни управник Емилија Крстић ,:е-маил emily.krstic@gmail.com контакт телефон 063 1922 532.